sagorsarker/bangla-wikipedia huggingface dataset:
এনিমি অ্যাট দ্য গেটস

এনিমি আ্যট দি গেটস হচ্ছে জ্যাঁ-জ্যাকস আন্নাউদ পরিচালিত ২০০১ সালের একটি যুদ্ধের সিনেমা। সিনেমাটিতে অভিনয় করেছেন জোসেফ ফিননেস, জুদ ল, র‍্যাচেল ওয়েইসজ, বব হসকিনস এবং অ্যাড হ্যারিস। দ্বিতীয় বিশ্বযুদ্ধের সময়ে স্তালিনগ্রাদের যুদ্ধের এক ঘটনার উপর ভিত্তি করে সিনেমাটি তৈরি হয়েছে।
সিনেমাটির শিরোনাম নেয়া হয়েছে উইলিয়াম ক্রেগের ১৯৭৩ সালের বই "Enemy at the Gates: The Battle for Stalingrad" থেকে; যে বইয়ে ১৯৪২-৪৩ সালের স্তালিনগ্রাদের যুদ্ধের বিভিন্ন ঘটনার কাহিনী বর্ণিত হয়েছে। এই সিনেমাটিতে দুর্বলভাবে সোভিয়েত স্নাইপার জেইতসিভের যুদ্ধের গল্পটিকে ভিত্তি করা হয়েছে।
ভাসিলির সাহসিকতাকে দুই ঘণ্টা ১১ মিনিটে সেলুলয়েডের কোন ফিতায় যেমন ধারণ করা সম্ভব নয়, তেমনি সম্ভব নয় ২য় বিশ্বযুদ্ধের বিভীষিকা, প্রাণহানি আর সবচেয়ে বেশি ধবংস যজ্ঞের মুখোমুখি হওয়া সোভিয়েত ইউনিয়নকে ফুটিয়ে তোলা। তবুও “এনিমি আ্যট দি গেটস” চলচ্চিত্রে প্রাণহানি আর ধবংস যজ্ঞের যে টুকু চিত্র ফুটে উঠেছে তাতে গা শিউরে উঠে।
আনন্দময়ী কালীবাড়ি, নিমতলা

শ্রীশ্রীআনন্দময়ী কালীবাড়ি হল কলকাতার নিমতলা অঞ্চলের একটি বিখ্যাত কালীমন্দির। এটি হুগলি নদীর তীরবর্তী নিমতলা মহাশ্মশানের পাশে অবস্থিত। নিমতলা মহাশ্মশানে দাহকার্যের জন্য আনীত শবদেহগুলিকে এই মন্দিরের সামনে নামিয়ে মৃতের আত্মার শান্তি প্রার্থনা করার রেওয়াজ আছে।
লোকশ্রুতি অনুসারে, অতীতে কোনো এক কালীসাধক শ্মশানের ধারে একটি ছোটো কুটিরে কালীপূজা করতেন। সেই কুটিরেই তিনি আনন্দময়ী কালীর বিগ্রহ প্রতিষ্ঠা করেন। পরে কুটিরের জায়গায় একটি মন্দির নির্মিত হয়।
মন্দিরের প্রতিষ্ঠাতা জগন্নাথ নামে এক ভক্তকে পূজার ভার দিয়েছিলেন। জগন্নাথ অবস্থাপন্ন না হওয়ায় নারায়ণ মিশ্র নামে এক ব্রাহ্মণের কাছে মন্দিরটি বিক্রি করে দেন। নারায়ণ মিশ্রের বড়ো ছেলের মৃত্যুর পর দৌহিত্র জমিদার মাধবচন্দ্র বন্দ্যোপাধ্যায় এই মন্দিরের সত্ত্বাধিকারী হন। তিনিই কুটিরের পরিবর্তে স্থায়ী মন্দির নির্মাণ করান। এখন মেদিনীপুর অঞ্চলের ছয় জন পুরোহিত এই মন্দিরে পূজা করেন।
মন্দিরটি মাঝারি আকৃতির দোতলা চাঁদনি শ্রেণির মন্দির। এটির চূড়া নেই। মন্দিরের গায়ে সুন্দর কারুকার্য দেখা যায়। মন্দিরের কাছে একটি পুরনো আটচালা শৈলীর শিব মন্দির আছে। সেই মন্দিরে একটি বড়ো শিবলিঙ্গ রয়েছে। শিবরাত্রি উপলক্ষে এখানে মহাসমারোহে পূজা হয়।
মন্দিরের আদি কালীবিগ্রহটি ছিল শ্মশানকালীর বিগ্রহ। সেটি ছিল মাটির মূর্তি। বর্তমান মূর্তিটি দক্ষিণাকালীর। এটি কষ্টিপাথরের মূর্তি। বর্তমান মূর্তিটির উচ্চতা দুই ফুট। পঞ্চমুণ্ডের আসনের উপর স্থাপিত রূপোর সিংহাসনে মূর্তি প্রতিষ্ঠিত। মূর্তিটি সালঙ্কারা ও পট্টবস্ত্রপরিহিতা। প্রতিবছর বুদ্ধপূর্ণিমায় পুষ্পদোল উৎসবের আগে মূর্তির অঙ্গরাগ করা হয়। বিগ্রহের মাথায় সোনার মুকুট রয়েছে। জিভটিও সোনার তৈরি।
গ্সার-মা

গ্সার-মা () বা নবীন অনুবাদক সম্প্রদায় বলতে সেই সমস্ত তিব্বতী বৌদ্ধধর্ম সম্প্রদায়দের বোঝানো হয়, যারা দশম শতাব্দীর পর থেকে সংস্কৃত থেকে তিব্বতী ভাষায় বৌদ্ধ পুঁথি অনুবাদ করেন। তিব্বতী বৌদ্ধধর্মের চারটি প্রধান সম্প্রদায়ের মধ্যে তিনটি সম্প্রদায় গ্সার মার অন্তর্গত। এই সম্প্রদায়গুলি হল-
তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম র্ন্যিং-মা সম্প্রদায়কে স্ঙ্গা-গ্যুর () বলা হয়ে থাকে। এই কথাটির অর্থ প্রাচীন অনুবাদ সম্প্রদায়।
পুঁটেকালী মন্দির

পুঁটেকালী মন্দির হল কলকাতার বড়োবাজার অঞ্চলে কালীকৃষ্ণ ঠাকুর স্ট্রিটে তারাসুন্দরী পার্কের পাশে অবস্থিত একটি পুরনো কালীমন্দির। মন্দিরটির প্রতিষ্ঠাতা তান্ত্রিক মানিকচন্দ্র বন্দ্যোপাধ্যায়। মন্দিরটি চারচালা ও তিনটি চূড়াবিশিষ্ট। চূড়াগুলির উপর চক্র, ত্রিশূল ও পতাকার চিহ্ন আছে। মন্দিরটির তলায় একটি পাতালকক্ষ আছে। মন্দিরে প্রতিষ্ঠিত কালীমূর্তিটি ছয় ইঞ্চি লম্বা।
পুঁটেকালী মন্দিরের নামকরণ নিয়ে দুটি মত প্রচলিত আছে। দীপ্তিময় রায়ের মতে, এই মন্দিরের কালীমূর্তিটির উচ্চতা মাত্র ছয় ইঞ্চি। "পুঁটি" অর্থে ছোটো মেয়ে বোঝায়। এত ছোটো মূর্তি বোঝাতেই তাই "পুঁটিকালী" বা "পুঁটেকালী" নামটির প্রচলন হয়েছিল। অন্যমতে, এই মন্দিরের নামকরণের পিছনে একটি কিংবদন্তি গল্প প্রচলিত আছে। প্রতিষ্ঠাতা মানিকরাম বন্দ্যোপাধ্যায়ের উত্তরপুরুষ তান্ত্রিক খেলারাম বন্দ্যোপাধ্যায় একদিন হোম করছিলেন। এমন সময় নিকটবর্তী গঙ্গার খাদ থেকে একটি পুঁটিমাছ লাফিয়ে হোমকুণ্ডের মধ্যে পড়ে যায়। খেলারাম অর্ধদগ্ধ মাছটিকে তুলে জলে ফেলে দিতেই সেটি আবার জীবন্ত হয়ে হয়ে ওঠে। সেই থেকে দেবীর নাম হয় "পুঁটিকালী"। পরে কথাটি বিকৃত হয়ে হয় "পুঁটেকালী"।
জনশ্রুতি অনুসারে, দেববংশীয় ভূস্বামীদের কোনো কর্মচারী কালীর স্বপ্নাদেশ পেয়ে লোকচক্ষুর আড়ালে লুকিয়ে নববৃন্দাবন থেকে কালীমূর্তিটি এনে এই অঞ্চলে একটি গোলপাতার মন্দিরে প্রতিষ্ঠা করেছিলেন। প্রথম পাকা মন্দির স্থাপিত হয়েছিল ১৫৫৮ খ্রিষ্টাব্দে। সেই সময় মন্দির-সংলগ্ন অঞ্চলটি ছিল জঙ্গলাকীর্ণ। ডাকাতেরা এখানে নরবলি দিয়ে স্থানীয় একটি ইঁদারায় নরমুণ্ড জমা করত। কোনো কোনো মতে, দেবী মূর্তি এই ইঁদারা থেকেই পাওয়া যায়। মানিকরাম বন্দ্যোপাধ্যায় তা মন্দিরে প্রতিষ্ঠা করেন। মানিকরাম ছিলেন অধুনা হুগলি জেলার অন্তর্গত ভুরসুট রাজ্যের বাসিন্দা। ব্রিটিশ যুগে রাজপথ নির্মাণের জন্য এই মন্দিরটি ভাঙার চেষ্টা করা হলে মন্দির কর্তৃপক্ষ আদালতের কর্তৃপক্ষ হয়ে মন্দিরটি রক্ষা করেছিলেন। ১৯৩০-এর দশকে মন্দিরের সংস্কার করা হয়। সেই সময় এটি বর্তমান রূপ পায়।
মন্দিরে নিত্যপূজা এবং মাঝে মাঝে মানতপূরণের জন্য ছাগবলি হয়। পূজা হয় তন্ত্রমতে। দীপান্বিতা কালীপূজার রাতে প্রতিমার স্বর্ণবেশ হয়। সেই দিন ভৈরবী পূজা হয়ে থাকে। তার পরদিন কুমারী পূজা ও অন্নকূট উৎসব হয়। এছাড়া প্রতি অমাবস্যায় ছাগবলি হয়। স্থানীয় অবাঙালিরা কালীকে নিরামিষ ভোগও নিবেদন করে। কালীমূর্তির পাশে একটি শ্বেতপাথরের শীতলা মূর্তিও আছে।
শ্রাবকযান

শ্রবকযান (; ; ) ভারতীয় বৌদ্ধধর্মে প্রচলিত তিনটি যানের একটি। এই কথাটির অর্থ শ্রোতাদের যান।
শ্রবকযানপন্থীরা সম্যকসম্বুদ্ধের শিক্ষার বাণী শুনে অর্হত হওয়ার চেষ্টা করেন। মহাযানপন্থীরা শ্রবকযান ও প্রত্যেকবুদ্ধযানকে হীনযানের অন্তর্গত হিসেবে পরিগণিত করেন।
বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন। ধর্মগুপ্তকরা শ্রবকযান ও বোধিসত্ত্বযানকে পৃথক বলে আখ্যা দিয়েছেন। 
খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ শ্রবকযানপন্থীদের বর্ণনা দিয়েছেন। এই পন্থীদের ইন্দ্রিয় দুর্বল বলে বর্ণনা করে বলা হয়েছে যে তারা শ্রবকযানের চর্চা করে নিজেদের মুক্তিতে সচেষ্ট। এর বিপরীতে প্রত্যেকবুদ্ধযানপন্থীদের মধ্যম মানের ইন্দ্রিয় এবং মহাযানপন্থীদের উন্নত মানের ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন।
প্রত্যেকবুদ্ধযান

প্রত্যেকবুদ্ধযান (; ; ) ভারতীয় বৌদ্ধধর্মে প্রচলিত তিনটি যানের একটি। প্রত্যেকবুদ্ধযানের অর্থ প্রত্যেকবুদ্ধ বা প্রত্যকেই বুদ্ধ হতে পরার সক্ষ্মতা রাখে - এ ধরনের মতবাদ।
বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন। ধর্মগুপ্তকরা প্রত্যেকবুদ্ধযান ও বোধিসত্ত্বযানকে পৃথক বলে আখ্যা দিয়েছেন। 
খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। প্রত্যেকবুদ্ধদের ইন্দ্রিয় মধ্যমমানের বলে বর্ণনা করে বলা হয়েছে যে তাঁরা প্রত্যেকবুদ্ধযানের চর্চা করে নিজেদের মুক্তিতে সচেষ্ট। এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাঁদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।
গঙ্গাসাগর দিঘি

গঙ্গাসাগর দিঘি বাংলাদেশের রাজধানী ঢাকা শহরে অবস্থিত একটি বিশাল জলাধার এবং একমাত্র দিঘি। এই দিঘিটি ঢাকার সবুজবাগ থানাধীন পশ্চিম রাজারবাগ এলকায় অবস্থিত।
জনশ্রুতিতে আছে যে, দিল্লীর মুঘল সম্রাট আকবর তার প্রধান সেনাপতি মান সিংহকে ষোড়শ শতকের শেষের দিকে বাংলা বিজয়ের উদ্দেশ্যে পাঠান। মান সিংহ ঢাকায় পৌছে এর পূর্ব প্রান্তে অবস্থান নেন ও তাঁবু ফেলেন। সৈন্যদের এবং স্থানীয় জনসাধারণের পানীয় জলের সমস্যা দূর করণের লক্ষ্যে সেখানে তিনি গঙ্গাসাগর নামে এই দিঘিটি খনন করেন।
প্রত্যেকবুদ্ধ

প্রত্যেকবুদ্ধ (; ) বা একলা বোধি তিন ধরনের বোধিপ্রাপ্তদের মধ্যে একটি।
বৌদ্ধমতে প্রত্যেকবুদ্ধ নিজে থেকে কোন শিক্ষক বা পথপ্রদর্শকের সাহায্য ছাড়াই বোধিলাভ করে থাকেন। যে বৌদ্ধ যানের মাধ্যমে প্রত্যেকবুদ্ধরা বোধিপ্রাপ্ত হন, সেই যান হল প্রত্যেকবুদ্ধযান। যে সময়কালে বৌদ্ধ শিক্ষা বা ধর্মের কোন অস্তিত্ব থাকে না, সেই সময়কালেও প্রত্যকবুদ্ধদের আবির্ভাব ঘটতে পারে বলে বৌদ্ধদের মধ্যে ধারণা প্রচলিত আছে।
মহাযানপন্থীরা প্রত্যেকবুদ্ধদের আত্মমগ্ন হিসেবে বর্ণনা করে বোধিসত্ত্বের সাথে তুলনায় তাদের বিপক্ষে মত দিয়েছেন। থেরবাদ বৌদ্ধধর্মে বলা হয়েছে, বুদ্ধত্বলাভের পরও প্রত্যেকবুদ্ধরা সর্বজ্ঞতা ও সর্বোচ্চ করুণার অভাবে মানুষকে ধর্মের শিক্ষাদান করতে পারেন না।
খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। এই পন্থীদের ইন্দ্রিয় মধ্যমমানের বলে বর্ণনা করে বলা হয়েছে যে তারা প্রত্যেকবুদ্ধযানের চর্চা করে নিজেদের মুক্তিতে সচেষ্ট। এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।
খড়্গভীষণ সূত্রে প্রত্যেকবুদ্ধদের অভিজ্ঞতা ও বুদ্ধত্বের বাণী লিপিবদ্ধ রয়েছে।
জাতকের গল্পগুলিতে বৌদ্ধ শিক্ষক হিসেবে প্রত্যেকবুদ্ধদের উল্লেখ রয়েছে।
করুণাময়ী কালীবাড়ি, টালিগঞ্জ

করুণাময়ী কালীবাড়ি কলকাতার টালিগঞ্জ এলাকায় আদিগঙ্গার তীরে অবস্থিত একটি পুরনো কালীমন্দির। মন্দিরটি টালিগঞ্জের মহানায়ক উত্তমকুমার মেট্রো স্টেশনের কাছে অবস্থিত। মূল কালীমন্দিরের সঙ্গে বারোটি শিবমন্দির, একটি গণেশ মন্দির ও একটি রামকৃষ্ণ মন্দির রয়েছে।
জনশ্রুতি, স্থানীয় সাবর্ণ রায়চৌধুরী পরিবারের জমিদার তথা কালীসাধক নন্দদুলাল রায়চৌধুরীর সাত বছর বয়সী কন্যা করুণার মৃত্যুর পর তিনি "করুণাময়ী" নামে এই কালীমূর্তিটি প্রতিষ্ঠা করেছিলেন। কালীমূর্তিটি পঞ্চমুন্ডির আসনের উপর প্রতিষ্ঠিত এবং সাত-বছর-বয়সী মেয়ের রূপে পূজিত হয়। জনশ্রুতি অনুযায়ী, কালীর স্বপ্নাদেশ পেয়ে নন্দদুলাল আদিগঙ্গার তীরে সাবর্ণ চৌধুরীদের ঘাটে গিয়ে একটি কালো পাথর পেয়েছিলেন। সেই পাথরেই মূর্তিটি তৈরি হয়। এই মূর্তির বৈশিষ্ট্য হল, কালী ও শিব একই পাথরে নির্মিত বলে উভয়েরই রং কালো। দেবী প্রতিমা স্বর্ণালঙ্কারে সজ্জিত।
নয়াদিল্লি কালীবাড়ি

নয়াদিল্লি কালীবাড়ি হল ভারতের রাজধানী দিল্লি শহরের একটি কালীমন্দির এবং দিল্লিনিবাসী বাঙালিদের একটি অন্যতম প্রধান সংস্কৃতি কেন্দ্র। মন্দিরটি নয়াদিল্লির কনট প্লেসের পশ্চিমে লক্ষ্মীনারায়ণ মন্দিরের (বিড়লা মন্দির) কাছে মন্দির মার্গে অবস্থিত। দিল্লি মেট্রোর আর. কে. আশ্রম মার্গ স্টেশনটি এই মন্দিরের কাছে অবস্থিত। কালীবাড়ি ভ্রমনপিপাসুদের আবাসস্থল হিসেবে ব্যবহৃত হয়ে থাকে। এখানে থাকার জায়গা ছাড়াও ভোজনালয়, গ্রন্থাগার ইত্যাদি আছে।
১৯৩০-এর দশকের গোড়ার দিকে দিল্লিতে বাঙালিরা একটি কালীমন্দির স্থাপনের পরিকল্পনা করেন। প্রথমে একটি ছোট মন্দির নির্মিত হয় এবং সেখানে কালীঘাট মন্দিরের কালীমূর্তিটির আদলে নির্মিত একটি পট প্রতিষ্ঠিত হয়। ১৯৩৫ সালে সুভাষচন্দ্র বসুকে সভাপতি করে প্রথম মন্দির কমিটি গঠিত হয়। বিচারপতি স্যার মন্মথনাথ মুখোপাধ্যায় প্রথম মন্দির ভবনটি উদ্বোধন করেছিলেন।
নয়াদিল্লি কালীবাড়ির দুর্গাপূজা দিল্লি শহরের প্রাচীনতম দুর্গাপূজাগুলির একটি। পুরনো কালীবাড়ি ভবনটি বার্ড রোডের (অধুনা বাংলা সাহিব রোড) যেখানে অবস্থিত ছিল, সেখানে ১৯২৫ সালে এই পূজা শুরু হয়। দুর্গাপূজার সময় দিল্লির বাঙালিরা এখানে একত্রিত হন। ১৯৩১ সালে বর্তমান মন্দির প্রাঙ্গনে দুর্গাপূজাটি উঠে আসে।
নয়াদিল্লি কালীবাড়ির দুর্গাপূজায় ঐতিহ্যগত একচালার দুর্গাপ্রতিমা ও তার শোলার সাজ দেখতে পাওয়া যায়। ১৯৩৬ সাল থেকে একই রকম পদ্ধতিতে পূজা হয়ে আসছে। পূজার সময় রবীন্দ্রসংগীত ও আবৃত্তি প্রতিযোগিতা হয়। কলকাতার শিল্পীরা এসে মণ্ডপ তৈরি করেন।
খড়্গবিষাণ সূত্র

খড়্গভীষণ সূত্র বা খগ্গভীষণ সুত্ত একটি প্রাচীন বৌদ্ধ সূত্র। এই সূত্রে একান্তে সাধনার মাধ্যমে বোধিলাভ সম্বন্ধে আলোচনা করা হয়েছে।
খড়্গভীষণ সূত্র থেরবাদ বৌদ্ধ ধর্মের পালি ভাষায় রচিত তিপিটকের প্রাচীনতম সূত্রগুলির মধ্যে একটি। সুত্ত পিটকের খুদ্দক নিকায়ের সুত্ত নিপতের প্রথম অধ্যায় উরগবগ্গের তৃতীয় সূত্রটি হল খড়্গভীষণ সূত্র।
খড়্গভীষণ সূত্রে প্রত্যেকবুদ্ধদের অভিজ্ঞতা ও বুদ্ধত্বের বাণী লিপিবদ্ধ রয়েছে। এই সূত্রে সামাজিক জীবনের অসুবিধা ও যন্ত্রণা এবং একান্ত জীবনযাপনের মাহাত্ম্যের কথা আলোচিত হয়েছে। খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিতে গিয়ে বলেছেন যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।
অন্তর্তন্ত্রযান

অন্তর্তন্ত্রযান তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের শেষ তিনটি যান। এই তিনটি যান হল মহাযোগ, অণুযোগ এবং অতিযোগ।
র্ন্যিং মা ধর্মসম্প্রদায়ে সমগ্র বৌদ্ধ যানগুলিকে তিনটি মূলভাগে ভাগ করা হয়। এই তিনটি বিভাগ হল সূত্রযান, বহির্তন্ত্রযান এবং অন্তর্তন্ত্রযান। প্রত্যেকটি মূল বিভাগ আবার তিন ভাগে বিভক্ত। অন্তর্তন্ত্রযানের অন্তর্গত এই তিনটি যান হল মহাযোগ, অণুযোগ এবং অতিযোগ। পরবর্তী তিব্বতী বৌদ্ধ সম্প্রদায়গুলি মহাযোগযানের সাথে সামঞ্জস্য রেখে অণুত্তরযোগতন্ত্র এবং অতিযোগযানের সাথে সামঞ্জস্য রেখে মহামুদ্রা তত্ত্বের উদ্ভাবন করেন।
Dudjom Rinpoche, "The Nyingma School of Tibetan Buddhism: Its Fundamentals and History", Wisdom Publications, second edition, 2002, .
মহাযোগ

মহাযোগ তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের প্রথম যান।
মহাযোগযান মূলতঃ সাধনা বা স্গ্রুব-স্দে () এবং তন্ত্র বা র্গ্যুদ স্দে () এই দুই ভাগে বিভক্ত। সাধনা বিভাগটি ব্লা-মা-দ্গোংস-পা-দুস-পা () এবং ব্দে-গ্শেগ্স-দুস-পা () এই দুই ভাগে বিভক্ত। অপরদিকে তন্ত্র বিভাগটি র্ত্সা-বার-গ্যুর-স্গ্যু-ফ্রুল-স্দে-ব্র্গ্যাদ ) এবং অষ্টাদশ তন্ত্র বা ব্শাদ-পা-দাং-চা-ম্থুন-গ্যি-র্গ্যুদ-স্দে-ব্চো-ব্র্গ্যাদ () এই দুই ভাগে বিভক্ত। 
র্গ্যুদ-স্দে বা তন্ত্র বিভাগের অষ্টাদশ মহান তন্ত্র বা "ব্শাদ-পা-দাং-চা-ম্থুন-গ্যি-র্গ্যুদ-স্দে-ব্চো-ব্র্গ্যাদ" () মহাযোগযানের প্রধান তত্ত্ব। এই আঠারোটি তন্ত্রকে পাঁচটি মূল তন্ত্র বা "র্ত্সা-বা-স্কু-গ্সুং-থুগ্স-য়োন-তান-ফ্রিন-লাস-ক্যি-র্গ্যুদ-চেন-পো-ল্ঙ্গা" (), পাঁচটি ব্যবহারিক তন্ত্র বা স্গ্রুব-পা-লাগ-লেন-দু-ব্স্তান-পা-রোল-পা-র্গ্যুদ-চেন-পো-ল্ঙ্গা (), পাঁচটি ক্রিয়াতন্ত্র বা স্প্যোদ-পা'ই-য়ান-লাগ-তু-'গ্রো-বা'ই-র্গ্যুদ-চেন-পো-ল্ঙ্গা () এবং দুইটি অতিরিক্ত তন্ত্র বা মা-ত্শাং-খা-ব্স্কোং-বা'ই-র্গ্যুদ-চেন-পো-গ্ন্যিস () - এই ভাবে ভাগ করা হয়। গুহ্যগর্ভতন্ত্রের স্থান এই সতেরোটি তন্ত্রের পূর্বে এবং এই তন্ত্র বাকি তন্ত্রগুলির মধ্যে সংযোগ স্থাপন করে। আঠারোটি তন্ত্রের তালিকাটি নিম্নরূপ-
র্ন্যিং মা মহাযোগযানে আট জন হেরুকা বা ক্রুদ্ধ বোধিসত্ত্বের উল্লেখ রয়েছে। এই আট জন হেরুকার সাধনা পদ্মসম্ভব নিম্নে তালিকাভুক্ত আট জন বিদ্যাধরের নিকট হতে লাভ করেন। নিম্নে আটজন বোধিসত্ত্বের ক্রুদ্ধ রূপ হিসেবে আটজন হেরুকার তালিকা দেওয়া হল।
ধলাকোমর শ্যামা

ধলাকোমর শ্যামা (বৈজ্ঞানিক নাম: "Copsychus malabaricus") বা শামা Muscicapidae (মাসসিকাপিডি) গোত্র বা পরিবারের অন্তর্গত "Copsychus" (কপ্সিকাস) গণের অন্তর্ভুক্ত এক প্রজাতির গানের পাখি। পূর্বে এদেরকে দামাজাতীয় পাখিদের গোত্র টুর্ডিডি-এর অন্তর্ভুক্ত বলে মনে করা হত। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। ধলাকোমর শ্যামার বৈজ্ঞানিক নামের অর্থ "মালাবারের কালো পাখি" (গ্রিক: "kopsukhos" = কালো পাখি/দামা; লাতিন: "malabaricus" = মালাবার, ভারত)। সারা পৃথিবীতে এক বিশাল এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
ধলাকোমর শ্যামার আদি আবাস দক্ষিণ এশিয়া ও দক্ষিণ-পূর্ব এশিয়ায়। এছাড়া ১৯৩১ ও ১৯৪০ সালে হাওয়াই দ্বীপপুঞ্জের দুইটি দ্বীপে এদের অবমুক্ত করা হয়। পোষা পাখি হিসেবে এদের বেশ ভাল জনপ্রিয়তা থাকায় বহু দেশে এদেরকে পোষা হয়। এসব দেশে খাচা থেকে পালিয়ে যাওয়া পাখিরা ক্রমে বংশবৃদ্ধির মাধ্যমে নিজেদেরকে প্রতিষ্ঠিত করে ফেলেছে। তাইওয়ানে এভাবে অবমুক্ত শ্যামা পাখি স্থানীয় কীটপতঙ্গ খেয়ে এবং স্থানীয় পাখি প্রজাতিকে আক্রমণ করার মাধ্যমে অধিক্রমী প্রজাতি হিসেবে পরিগণিত হচ্ছে।
এশিয়ায় ঘন ঝোপঝাড় ও বাঁশবনে এদের বেশি দেখা যায়। হাওয়াইয়ের বিভিন্ন উপত্যকায় এদের সবচেয়ে বেশি দেখা যায় এবং ছোট ঝোপ বা মিশ্র প্রশস্তপর্ণী বনে এরা বাসা বানায়।
কার্বন ফাইবার

কার্বন ফাইবার বা গ্রাফাইট ফাইবার বা কার্বন গ্রাফাইট হল কার্বন অণুর ৫ থেকে ১০ মাইক্রোমিটার ব্যাসের সূক্ষ্ম তন্তু। ফাইবারে কার্বন অণুগুলো স্ফটিক আকারে প্রায় সমান্তরাল ও লম্বভাবে বিন্যস্ত থাকে। কার্বন স্ফটিক গুলো লম্বালম্বিভাবে বিন্যস্ত থাকায় ওজনের অনুপাতে ফাইবারগুলো বেশ শক্তিশালী হয়। কার্বন ফাইবারের একটি আঁশ বা সুতা বানাতে কয়েক হাজার তন্তু একসারিতে পাকিয়ে বা জোড়া দিয়ে বোনার উপযোগী সুতা বানানো যায়।
কার্বন ফাইবারের কয়েকটি প্রধান ধর্ম হল নিম্নরূপ: 
(১) এটি একটি শক্তিশালী ও হালকা তন্তু। 
(২) এই তন্তুটি উচ্চ তাপ ও চাপ সহ্য করতে পারে। 
(৩) এটি প্রসারনশীল তন্তু। 
অন্যান্য রাসায়নিক পদার্থের সাথে বিক্রিয়া না করার কারণে বায়বান্তরীক্ষ, গাড়ি নির্মাণ শিল্প, বাস্তুবিদ্যা, সামরিক যন্ত্রপাতি শিল্প এবং ক্রীড়া শিল্পে কার্বন তন্তুর যথেষ্ট জনপ্রিয়তা রয়েছে।
সাধারণত একটি সংযুত বা কমপোজিট পদার্থ তৈরী করার জন্য কার্বন তন্তুর সাথে অন্যান্য পদার্থের সংমিশ্রণ ঘটানো হয়। সাধারণত আরও শক্ত ও শক্তিশালী কম্পোজিট পদার্থ তৈরীর জন্য একে প্লাস্টিক রেজনের সাথে একত্রিত করা হয়। এই নতুন ধরনের যৌগিক পদার্থকে বলা হয় কার্বন ফাইবার রিইনফোর্সড ম্যাটেরিয়াল (একে কার্বন ফাইবারও বলা হয়ে থাকে)। এই রিইনফোর্সড ম্যাটেরিয়াল অনেক বেশি শক্তিশালী হয়ে থাকে। ভর ও শক্তির অনুপাতে এই পদার্থ ইস্পাতের তুলনায় তিন গুন শক্তিশালী।
২০০৯ সালে সারা বিশ্বে কার্বন তন্তুর চাহিদা ছিল প্রায় ১০.৮ বিলিয়ন মার্কিন ডলারের। এর পরের বছর এর চাহিদা ৮-১০ শতাংশ কমে গেলেও ২০১২ সালে এর চাহিদা ছিল প্রায় ১৩.২ বিলিয়ন এবং ধারণা করা হচ্ছে যে ২০১৫ সাল নাগাদ এর চাহিদার প্রবৃদ্ধি হবে প্রায় ৭% এবং মোট চাহিদা প্রায় ১৮ বিলিয়ন মার্কিন ডলার ছাড়িয়ে যাবে। মূলত বিমান, বায়ুকল ও গাড়ি নির্মাতা প্রতিষ্ঠানগুলোই হল কার্বন তন্তুর অন্যতম গ্রাহক।
টাঙ্গন নদী

টাঙ্গন নদী (অন্য বানানে: টাংগন নদী) বাংলাদেশ-ভারতের একটি আন্তঃসীমান্ত নদী। এটি পশ্চিমবঙ্গ থেকে বাংলাদেশের মধ্য দিয়ে প্রবাহিত একটি নদী। এটি পুনর্ভবা নদীর একটি উপনদী। বাংলাদেশ পানি উন্নয়ন বোর্ড বা "পাউবো" কর্তৃক টাংগন নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৮।
অতীতে এই নদী ভারতের পশ্চিমবঙ্গের জলপাইগুড়ি থেকে উৎপন্ন হয়ে প্রবাহিত হত এবং বাংলাদেশের পঞ্চগড় জেলার পশ্চিম সীমান্ত দিয়ে বাংলাদেশে প্রবেশ করেছিল। তবে এটির বর্তমান উৎপত্তিস্থল হচ্ছে পঞ্চগড় জেলার পঞ্চগড় সদর উপজেলার মাগুরা ইউনিয়নের বিলাঞ্চল থেকে। এটি পঞ্চগড়, ঠাকুরগাঁওের পীরগঞ্জ, রুহিয়া, এবং বোচাগঞ্জ, এবং দিনাজপুর জেলার বিরল উপজেলা দিয়ে পুনরায় পশ্চিমবঙ্গের দিকে চলে যায়। এই নদী পুনরায় গোমস্তাপুর উপজেলার বাঙ্গাবাড়ী ইউনিয়নের ভেতর দিয়ে বাংলাদেশে প্রবেশ করে এবং পুনর্ভবা নদীর সাথে মিলিত হয়। শীতকালে এই নদীর পানি কমে গেলেও বর্ষাকালে নৌ যোগাযোগের উপযুক্ত হয়। ঠাকুরগাঁও শহর টাংগন নদীর তীরে অবস্থিত।
১৯৮৯ সালে পঞ্চগড় জেলার বোদা উপজেলার দশ কিলোমিটার পশ্চিমে টাংগন নদীতে একটি ব্যারেজ নির্মিত হয়। এর মাধ্যমে পঞ্চগড় ও ঠাকুরগাঁও জেলার বিভিন্ন থানার প্রায় ৫,০০০ হেক্টর জমিতে সেচের ব্যবস্থা করা সম্ভব হয়েছে।
অভ্যন্তরবর্গ

উপদেশবর্গ () তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।
প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন। প্রহেবজ্রর তিনটি বাণী বা "ত্শিগ-গ্সুম-গ্নাদ-ব্র্দেগের" () দ্বিতীয় বাণী "থাগ-গ্চিগ-থোগ-দুগ-চাদের" () সঙ্গে সম্পর্কিত। এই তত্ত্বের মাধ্যমে সাধক তার প্রাকৃতিক অবস্থা থেকে সন্দেহ অপসারণের শিক্ষালাভ করেন।
যদিও তুলকু থোন্ডুপ ও হ্যারল্ড ট্যালবটের মতে অভ্যন্তরবর্গ তত্ত্বের মোট পুঁথির সংখ্যা মাত্র সাত তবুও এলিও গুয়ারিসকো ও ইংরিড ম্যাকলিয়ড ভিন্ন মত পোষণ করেন। গুয়ারিসকো ও ম্যাকলিয়ডের প্রদত্ত অভ্যন্তরবর্গ তত্ত্বের পুঁথিগুলির তালিকা নিম্নরূপ -
দেশি চাঁদিঠোঁট

দেশি চাঁদিঠোঁট (বৈজ্ঞানিক নাম:"Lonchura malabarica") "Lonchura" (লঙ্কুরা) গণের অন্তর্ভুক্ত এক প্রজাতির ছোট আকারের পাখি। এরা বসবাসের জন্য নিরাপদ জায়গা পছন্দ করে। ভারতীয় উপমহাদেশ, মধ্য প্রাচ্যের এদের দেখতে পাওয়া যায়। প্রকৃতিগতভাবে এরা মুনিয়ার সমগোত্রীয়।
এ পাখি বাংলাদেশ, ভারত, পাকিস্তান, নেপাল, সৌদি আরব, জর্দান, কুয়েত, কাতার, ইসরায়েল, শ্রীলঙ্কায় দেখা যায়। এদের মূলত সমভূমিতে দেখা যায়। তাছাড়াও কাশবন, বালুময় শণবন, নদীতীরের আবাদি জমি ও কাঁটা ঝোপে বিচরণ করে ।
দেশি চাঁদিঠোঁট ধূসর ঠোঁট ও কালো লেজের পাখি। দেহের দৈর্ঘ্য ১১-১১.৫ সেন্টিমিটার, ওজন ১২ গ্রাম। প্রাপ্তবয়স্ক পাখির সাদা কোমর, দেহের পেছনের অংশ, ডানা পিঠ ফিকে ও মেটে বাদামি। লেজ দেখতে লম্বা সুচালো কালো। দেহতল সাদা বর্ণের। ঠোঁট ত্রিকোনাকার ও ধূসরাভ। পা, পায়ের পাতা ও নখর ধূসরাভ-পাটল রঙের। স্ত্রী-পুরুষ পাখির চেহারা অভিন্ন প্রজনন সময় ফেব্রুয়ারি থেকে সেপ্টেম্বর। অঞ্চলভেদে প্রজনন মৌসুমের হেরফের রয়েছে। শুকনো খড় লতাপাতা বাসা তৈরির উপকরণ হিসেবে ব্যবহার করে। ডিম পাড়ে ৪-৮টি। ফুটতে সময় লাগে ১১-১৩ দিন। এরা ছোট- বড় দলে বিচরণ করলেও একাকীও চলে। এরা চঞ্চল প্রকৃতির।
হেনরিক মুলার

হেনরিক মুলার (জন্ম: ২৮ এপ্রিল ১৯০০; মৃত্যু অজানা, কিন্তু প্রামাণিক তথ্য এটিকে মে ১৯৪৫ নির্দেশ করে) ছিলেন ভাইমার প্রজাতন্ত্র ও নাৎসি জার্মানি উভয় দেশের অধীন একজন জার্মান পুলিশ কর্মকর্তা। তিনি নাৎসি জার্মানির রাজনৈতিক সিক্রেট স্টেট পুলিশ গেস্টাপোর প্রধান হিসেবে নিয়োগ পেয়েছিলেন এবং হলোকস্ট পরিকল্পনা ও হত্যাকাণ্ডে জড়িত ছিলেন। এসএস বাহিনীতে অন্য একজন হেনরিক মুলার থাকার কারণে তিনি গেস্টাপো মুলার হিসেবে পরিচিত ছিলেন। তাকে সর্বশেষ ১লা মে ১৯৪৫ সালে বার্লিনের ফিউরে বাংকারে দেখা গিয়েছিল এবং নাৎসি শাসনামলের সবচেয়ে সিনিয়র ব্যক্তিত্ব যিনি গ্রেফতার হননি বা মৃত্যু নিশ্চিত করা যায়নি।
মুলার কর্মজীবী পিতামাতার ঘরে বায়ার্ন-এর মিউনিখে জন্মগ্রহণ করেন। প্রথম বিশ্বযুদ্ধের শেষ বর্ষে আর্টিলারি স্পটিং উইনিটের পাইলট হিসেবে কাজ করার পর তিনি ১৯১৯ সালে বায়ার্ন পুলিশে যোগদান করেন। আর্টিলারি স্পটিং উইনিটে থাকার সময় কয়েকবার তাকে সম্মানে অলঙ্কৃত করা হয় (আয়রন ক্রস ফার্স্ট ও সেকেন্ড ক্লাস, বায়ার্ন মিলিটারি ক্রস সেকেন্ড ক্লাস উইথ সোর্ড ও বায়ার্ন পুলিশ ব্যাজ)। তখনকার জার্মানির এন্টি-কমিউনিস্ট প্যারামিলিটারি দল ফ্রি ক্রপস-এর সদস্য না হয়েও তিনি যুদ্ধ পরবর্তী বছরগুলোতে কমিউনিস্ট উত্থান দমনে জড়িত ছিলেন। বাভারিয়ান সোভিয়েত প্রজাতন্ত্রের সময় মিউনিখে বিদ্রোহী রেড আর্মি কর্তৃক বন্দীদের উপর গুলিবর্ষণ প্রত্যক্ষ করার পর তার কমিউনিজমের প্রতি সাড়াজীবনের জন্য ঘৃণার জন্ম হয়। ভাইমার প্রজাতন্ত্রের বছরগুলোতে তিনি তিনি ছিলেন মিউনিখ রাজনৈতিক পুলিশ ডিপার্টমেন্টের প্রধান এবং এসময় তার সাথে অনেক নাৎসি সদস্যের পরিচয় ঘটে; তাদের মধ্যে উল্লেখযোগ্য হলেন হেনরিক হিমলার ও রেইনহার্ড হেডরিক। যদিও ভাইমার আমলে তাকে সাধারনত বিভিন্ন সময় বাভারিয়ান পিপল’স পার্টি সাপোর্ট করতে দেখা গিয়েছে।
অনুযোগ

অণুযোগ তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের দ্বিতীয় যান।
অণুযোগ র্ন্যিং মার নয়টি যানের দ্বিতীয় অন্তর্তন্ত্রযান। এই তত্ত্ব তন্ত্রের অন্তিম পর্যায়কে নির্দেশ করে। তিব্বতে অণুযোগযানের প্রচলন করেন পদ্মসম্ভবের প্রধান পঁচিশজন শিষ্যের মধ্যে একজন গ্নুব্স-চেন-সাংস-র্গ্যাস-য়ে-শেস।
র্ন্যিং-মা-র্গ্যুদ-'বুম গ্রন্থসংকলনে তিন খন্ড গ্রন্থে প্রায় ৩০০০ পৃষ্ঠা অণুযোগযান বর্ণিত হলেও সেগুলি সঠিক ভাবে শ্রেণীবিভক্ত করা নেই। পরবর্তীকালে ব্দুদ-জোম্স-জিগ্স-ব্রাল-য়ে-শেস-র্দো-র্জে নিম্নলিখিত প্রকারে অণুযোগ গ্রন্থগুলিকে শ্রেণীবিভক্ত করেছেন:
হেরুকা

হেরুকা বা খ্রাগ-'থুং () বজ্রযান বৌদ্ধ ধর্মমতে বোধিসত্ত্বদের ক্রুদ্ধ রূপ।
সংস্কৃত ভাষায় হেরুকা শব্দের অর্থ সমৃদ্ধ। এই শব্দের "রুকা" শব্দাংশটি সংস্কৃত "ঋক" থেকে এসেছে। কিন্তু হেরুকা শব্দের তিব্বতী ভাষায় প্রতিশব্দ "খ্রাগ-'থুং" যার আক্ষরিক অর্থ রক্তপায়ী, যার সঙ্গে সংস্কৃত শব্দটির কোন মিল পাওয়া যায় না।
র্ন্যিং মা মহাযোগযানে আট জন হেরুকা বা ক্রুদ্ধ বোধিসত্ত্বের উল্লেখ রয়েছে। এই আট জন হেরুকার সাধনা পদ্মসম্ভব নিম্নে তালিকাভুক্ত আট জন বিদ্যাধরের নিকট হতে লাভ করেন। নিম্নে আটজন বোধিসত্ত্বের ক্রুদ্ধ রূপ হিসেবে আটজন হেরুকার তালিকা দেওয়া হল।
র্ন্যিং-মা ধর্মসম্প্রদায়ের পরবর্তী ধর্মসম্প্রদায়গুলির মধ্যে সা-স্ক্যা ও ব্কা-ব্র্গ্যুদ ধর্মসম্প্রদায় চক্রসম্বর, হেবজ্র, কালচক্র, বজ্রভৈরব প্রভৃতিকে হেরুকা আখ্যা দিয়েছে। গ্সার-মা সম্প্রদায়ের মহ্যে একমাত্র দ্গে-লুগ্স ধর্মসম্প্রদায় শুধুমাত্র চক্রসম্বরকেই হেরুকা বলে স্বীকার করেছে।
দ্য হেল্প (চলচ্চিত্র)

দ্য হেল্প ২০১১ সালে মুক্তিপ্রাপ্ত একটি মার্কিন নাট্য চলচ্চিত্র। টেট টেলর পরিচালিত এই চলচ্চিত্রটি প্রকৃতপক্ষে ক্যাথরিন স্টকেট রচিত বেস্টসেলার "দ্য হেল্প"-এর চলচ্চিত্রায়িত রূপ। ছবিটির মূল গল্প আবর্তিত হয়েছে '৬০-এর দশকে আমেরিকায় কৃষ্ণাঙ্গদের নাগরিক অধিকার আন্দোলনের সময় ইউজিনিয়া "স্কিটার" ফিল্যান নামের একজন শ্বেতাঙ্গ তরুণীর সাথে দু'জন কৃষ্ণাঙ্গ গৃহপরিচারিকা অ্যাবিলিন ক্লার্ক আর মিনি জ্যাকসনের সম্পর্ককে ঘিরে। একজন সাংবাদিক হিসেবে স্কিটার সিদ্ধান্ত নেয়, মিসিসিপির জ্যাকসন শহরের শ্বেতাঙ্গ পরিবারগুলোতে গৃহপরিচারিকার কাজ করার সময় কৃঞ্চাঙ্গ মহিলারা যেসব বর্ণবাদের শিকার হয়, সে সব ঘটনা নিয়ে সে একটি বই লিখবে।
ছবিটিতে অভিনয় করেছেন জেসিকা চ্যাস্টেইন, ভায়োলা ডেভিস, ব্রাইস ডালাস হাওয়ার্ড, অ্যালিসন জ্যানি, অক্টাভিয়া স্পেন্সার, এমা স্টোন, সিসিলি টাইসন, ক্রিস লাওয়েল প্রমুখ। প্রজোজনা করেছে ড্রিমওয়ার্কস পিকচার্স ও পরিবেশন করেছে ওয়াল্ট ডিজনি স্টুডিও মোশন পিকচার্স। দ্য হেল্প সমালোচকদের কাছে যথেষ্ট প্রশংসিত হয়েছে এবং মাত্র ২৫ মিলিয়ন ডলারের এই ছবিটি এ পর্যন্ত আয় করেছে ২১১.৬ মিলিয়ন ডলার। এছাড়া ২০১২ সালে একাডেমি পুরস্কারে সেরা পার্শ্ব অভিনেত্রীর পুরস্কারট পেয়েছে দ্য হেল্প।
মঞ্জুশ্রীমিত্র

মঞ্জুশ্রীমিত্র (সংস্কৃত मञ्जुश्रीमित्र; ) একজন প্রখ্যাত ভারতীয় বৌদ্ধ পণ্ডিত এবং অতিযোগ তত্ত্বের শিক্ষক ছিলেন।
বুদ্ধগয়ার পশ্চিমে এক গ্রামে এক ব্রাহ্মণ পরিবারে সিদ্ধিগর্ভের জন্ম হয়। নালন্দা বিশ্ববিদ্যালয়ে তিনি যোগাচার সম্বন্ধে শিক্ষা গ্রহণ করেন। সন্ন্যাসধর্ম গ্রহণের পরে তার নাম মঞ্জুশ্রীমিত্র হয়।
মঞ্জুশ্রীমিত্র প্রহেবজ্রর নিকট হতে অতিযোগ তত্ত্ব শিক্ষা লাভ করে সমগ্র অতিযোগ তত্ত্বকে চিত্তবর্গ, অভ্যন্তরবর্গ এবং উপদেশবর্গ এই তিনভাগে ভাগ করে দেন। পরবর্তীকালে তিনি শ্রী সিংহকে তার শিক্ষাদান করে যান।
দয়াময়ী কালীবাড়ি

দয়াময়ী কালীবাড়ি হল কলকাতার একটি পুরনো কালীমন্দির। এটি মধ্য কলকাতার কলেজ স্কোয়ারের কাছে রমানাথ মল্লিক লেনে অবস্থিত। ১৭৭১ খ্রিষ্টাব্দে জগদ্ধাত্রী পূজার দিন গুরুপ্রসাদ বন্দ্যোপাধ্যায় মন্দিরটি প্রতিষ্ঠা করেন। মন্দিরটি বাংলার দালান স্থাপত্যশৈলীর। প্রতিষ্ঠিত কালীমূর্তিটি দক্ষিণাকালীর একটি কষ্টিপাথরের মূর্তি। মন্দিরের গায়ে শ্বেতপাথরের ফলকে লেখা আছে, "শ্রীশ্রীদয়াময়ী/ সন ১১৭৮ / শ্রীগুরুপ্রসাদ তরে হেরি দিগম্বরী"। এই মন্দিরে শাক্ত মতে পূজা হয়। কোনো পশুবলি হয় না।
পুরাতন বিশ্বের চুটকি

মাসসিকাপিডি (Muscicapidae) গোত্রের অন্তর্গত সকল পাখি পুরাতন বিশ্বের চুটকি নামে পরিচিত। পুরাতন বিশ্ব বলতে ইউরোপ, আফ্রিকা ও এশিয়া মহাদেশকে বোঝানো হয়েছে। এসব পাখির অধিকাংশই আকারে ছোট, পতঙ্গভূক ও বেশ ভাল গান গাইতে পারে। মাসসিকাপিডি গোত্র ও এতে অন্তর্ভুক্ত প্রজাতিগুলোর অবস্থান নিয়ে পক্ষীবিদদের মাঝে যথেষ্ট মতভেদ রয়েছে।
চুটকিদের মধ্যে আকার ও গঠনে বেশ বৈসাদৃশ্য লক্ষ্য করা যায়। এরা আকারে ছোট বা মাঝারি; দৈর্ঘ্যে ৯ থেকে ২২ সেমি পর্যন্ত লম্বা হয়। অধিকাংশ প্রজাতির দেহ রঙচঙে নয়, তবে অল্প কিছু প্রজাতির পুরুষ সদস্যদের দেহ উজ্জ্বল বর্ণের। বেশিরভাগ প্রজাতির ঠোঁট প্রশস্ত ও চ্যাপ্টা যাতে পোকামাকড় ধরে খেতে সুবিধা হয়। তবে যেসব প্রজাতি মাটিতে খাদ্য খুঁজে বেড়ায় তাদের ঠোঁট চোখা।
যেসব জায়গায় মোটামুটি গাছপালা আছে, সাধারণত সেসব জায়গায় পুরাতন বিশ্বের চুটকিরা নিজেদের সহজে মানিয়ে নেয়। তবে উন্মুক্ত তৃণভূমি, গ্রামীণ বন ও গ্রীষ্মমণ্ডলীয় গহীন অরণ্য এদের আদর্শ আবাসস্থল। শীতপ্রধান অঞ্চলের চুটকিরা শীতকালে দক্ষিণে খাদ্যের সন্ধানে পরিযান করে।
প্রজাতিভেদে এদের প্রজনন প্রক্রিয়ায় ভিন্নতা দেখা যায়। গাছের কোটরে কিংবা বড় গাছ, ঝোপঝাড় ও পাহাড়ের খাঁজে পেয়ালার মত মজবুত বাসা বানায়। যেসব প্রজাতি কোটরে বাসা করে তারা আটটা পর্যন্ত ডিম দিতে পারে। ডালে বাসা করা প্রজাতিরা দুই থেকে পাঁচটি ডিম পাড়ে।
গোত্র মাসসিকাপিডি
গণেশ হালুই

গণেশ হালুই (জন্ম: ১৪ সেপ্টেম্বর ১৯৩৬) ভারতবর্ষের সমকালীন শিল্প-আন্দোলনের বিশিষ্ট ব্যক্তিত্ব।
তিনি বর্তমান বাংলাদেশে জামালপুর জেলায় ১৪ সেপ্টেম্বর ১৯৩৬ সালে জন্মগ্রহণ করেন। শৈশব ও কৈশোর কেটেছে সেখানেই। ১৯৫০ এর দশকে বাংলাদেশ থেকে পশ্চিশবঙ্গে স্থানান্তরিত হন তিনি।
হালুই কলকাতার গভ. কলেজ অব্ আর্টস অ্যান্ড ক্রাফট্স-এর অ্যাপ্লাইড আর্ট বিভাগ থেকে ১৯৫৬ সালে স্নাতক ডিগ্রি লাভ করেন এবং পরবর্তীতে ১৯৬৩ থেকে ১৯৯৮ সাল পর্যন্ত একই শিক্ষাপ্রতিষ্ঠানে শিক্ষকতা করেছেন।
এ পর্যন্ত তার ১৯ টি একক প্রদর্শনী আয়োজিত হয়েছে এবং বহু দলগত প্রদর্শনীতে অংশ গ্রহণ করেছেন।
তিনি ১৯৫৫ থেকে ১৯৭০ পর্যন্ত কলকাতার অ্যাকাডেমি অব্ ফাইন আর্টস কর্তৃক চারুকলায় ছয় বার স্বর্ণ পদক লাভ করেন। গণেশ হালুই ২০১০ সালে রবীন্দ্রভারতী বিশ্ববিদ্যালয় কর্তৃক প্রদত্ত ‘হীরাচাঁদ দুর্গা স্মারক’ সম্মান লাভ করেন। তিনি ২০১১ সালে পশ্চিমবঙ্গ রাজ্য নৃত্য নাট্য-সঙ্গীত ও দৃশ্যকলা অ্যাকাডেমি প্রদত্ত ‘পশ্চিমবঙ্গ রাজ্য অ্যাকাডেমি’ সম্মান লাভ করেন। ২০১২ সালে ক্যালকাটা পেইন্টার্স কর্তৃক সম্মাননা জ্ঞাপন।
চিত্রকর গণেশ হালুইয়ের সম্মানে বেঙ্গল ফাউন্ডেশন আর্টস গ্রোগ্রাম কর্তৃক "দ্বি-বার্ষিক গণেশ হালুই বেঙ্গল গবেষণা বৃত্তি" প্রদান করা হয়ে থাকে।
২০১৩-১৪ ওয়েস্ট ইন্ডিজ ক্রিকেট দলের ভারত সফর

ওয়েস্ট ইন্ডিজ ক্রিকেট দল ৩১ অক্টোবর, ২০১৩ তারিখ থেকে ২৭ নভেম্বর, ২০১৩ তারিখ পর্যন্ত ভারত সফর করে। সফরে দলটি দু’টি টেস্ট, তিনটি একদিনের আন্তর্জাতিক ক্রিকেট খেলায় ভারত জাতীয় ক্রিকেট দলের মুখোমুখি হয়। ভারতীয় ক্রিকেটার শচীন তেন্ডুলকর এই সিরিজে তার ২০০তম টেস্ট ম্যাচ খেলার পর সব ধরনের ক্রিকেট থেকে অবসর নেয়ার কথা ঘোষণা করেন।
<!-- == পরিসংখ্যান ==
স্কু-গ্দুং-'বার-বা

স্কু-গ্দুং-বার-বা () র্ন্যিং মা ধর্মসম্প্রদায়ের অতিযোগ তত্ত্বের উপদেশবর্গ শিক্ষার মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্রের মধ্যে একটি তন্ত্র। বিমলমিত্র রচিত বি-মা-স্ন্যিং-থিগ গ্রন্থে এই তন্ত্র লিপিবদ্ধ রয়েছে।
তিব্বতী ভাষায় রচিত স্কু-গ্দুং-বার-বা কোন গ্রন্থ থেকে অনুবাদ করা হয়েছে, তা নির্ণয় করা যায় না। শুধুমাত্র অতিযোগ তত্ত্বের উপদেশবর্গ শিক্ষায় এই তন্ত্রের উল্লেখ পাওয়া যায়। বিমলমিত্র ও পদ্মসম্ভবের পঁচিশজন শিষ্যের একজন স্কা-বা-দ্পাল-ব্র্ত্সেগ্স এই তন্ত্রটি অনুবাদ করেন।
স্কা-বা-দ্পাল-ব্র্ত্সেগ্স

স্কা-বা-দ্পাল-ব্র্ত্সেগ্স () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
স্কা-বা-দ্পাল-ব্র্ত্সেগ্সের জন্ম লাসা শহরের উত্তরে ফেনবো উপত্যকার স্কা-বা নামক গ্রামে। তাঁর পিতার নাম স্কা-বা-ব্লো-ল্দান এবং মাতার নাম 'ব্রো-ব্জা-ম্দ্জেস-মা। 
স্কা-বা-দ্পাল-ব্র্ত্সেগ্স পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পণ্ডিতের মধ্যেও একজন ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের নির্দেশে চ্লোগ-রো-ক্লু'ই-র্গ্যাল-ম্ত্শানের () সাথে ভারত গিয়ে বিমলমিত্রকে তিব্বতে আমন্ত্রণ জানিয়ে নিয়ে আসেন। পরবর্তীকালে সম-য়ে বৌদ্ধবিহারে তিনি বিমলমিত্রের নিকট হতে শিক্ষালাভ করেন।
স্কা-বা-দ্পাল-ব্র্ত্সেগ্স সম-য়ে বৌদ্ধবিহারের অন্যতম বিখ্যাত অনুবাদক বা লো-ৎসা-ওয়া ছিলেন। তিনি ক্রিয়াতন্ত্রযান, চর্যাতন্ত্রযান ও যোগতন্ত্রযানের ওপর বহু সূত্র ও তন্ত্র রচনা করেন। জ্ঞানগর্ভ ও বিদ্যাকরসিংহের সাথে তিনি প্রজ্ঞাপারমিতা ও হরিভদ্র রচিত অভিসময়ালঙ্কারের ওপর রচিত টীকা স্ফূটার্থ অনুবাদ করেন। তিনি জিনমিত্রের সাথে বসুবন্ধু রচিত অভিধর্মকোষ অনুবাদ করেন। ভারতীয় পণ্ডিত সর্বজ্ঞদেবের সাথে তিনি বোধিচর্যাবতার অনুবাদ করেন। এছাড়াও তিনি অভিধর্মসনুচ্চয় অনুবাদ করেন এবং ল্তা-রিম-স্নাং-বা-ব্চু-ব্দুন-পা () নামক গ্রন্থ রচনা করেন। নবম শতাব্দীর প্রথমার্ধে স্কা-বা-দ্পাল-ব্র্ত্সেগ্স ও নাম-ম্খাই-স্ন্যিং-পো একত্রে ল্দান-দ্কার-মা () রচনা করেন। তিনি ও বিমলমিত্র অতিযোগযানের উপদেশবর্গ শিক্ষার সতেরো তন্ত্রের অন্যতম তন্ত্র স্কু-গ্দুং-বার-বা অনুবাদ করেন।
কাটিং ক্রু

কাটিং ক্রু () একটি ইংলিশ রক ব্যান্ড যেটি নিক ভ্যান ইড ১৯৮৫ সালে প্রতিষ্ঠা করেন। এই ব্যান্ডটি তাদের “আই জাস্ট ডাইড ইন ইওর আর্মস টুনাইট” এই গানটির জন্য সারাবিশ্বে পরিচিত।
ভোকালিস্ট নিক ভ্যান ইড কানাডিয়ান গিটারিস্ট কেভিন স্কট ম্যাকমাইকেলের সাথে মিলে ১৯৮৫ সালে ব্যান্ডটি গঠন করেন।
১৯৯৩ সালে ব্যান্ডটি ভেঙ্গে যায়।
২০০৫ সালে নিক ভ্যান ইড পুনরায় ব্যান্ডটি গঠন করেন সম্পূর্ণ লাইন আপে। এবং তারা ২০০৬ সালে "গ্রিনিং সোলস" এ্যালবামটি বের করেন প্রযোজনা প্রতিষ্ঠান হাইপারটেনসন এর ব্যানারে। একই বছর ব্যান্ডটি জার্মানি, যুক্তরাজ্য ও ডেনমার্কে সঙ্গীত সফর করে। ২০০৮ সালে ব্যান্ডটি মার্কিন অডিও কোম্পানি স্প্রেকট্রা রেকর্ডস এর সাথে একটি চুক্তি স্বাক্ষর করে।
নকিয়া ১১০০

নকিয়া ১১০০ () নকিয়া কর্তৃক প্রস্তুতকৃত একটি জিএসএম মোবাইল ফোন। ২০০৩ সালে অবমুক্তির পর থেকে প্রায় ২৫ কোটি নকিয়া ১১০০ বিক্রয় হয়েছে। যা এটিকে বিশ্বের সর্বোচ্চ বিক্রয় হওয়া মোবাইল ফোনে পরিণত করেছে। এছাড়াও এটি বিশ্বের সর্বোচ্চ বিক্রয় হওয়া ভোক্তা ইলেক্ট্রনিক যন্ত্র। এই মডেলটির উত্‍পাদন অনেক আগেই বন্ধ হয়ে গেছে।
নকিয়া ১১০০ অধিক জনপ্রিয়তা অর্জন করে যদিও এটি এমন সময়ে তৈরি করা হয়েছিল যখন বাজারে আধুনিক বৈশিষ্ট্য সমৃদ্ধ (উদাহরণস্বরূপ: রঙিন পর্দা, ক্যামেরা) ফোনের প্রাচুর্য ছিল। মূলত এটি তৈরি করা হয়েছিল উন্নয়নশীল দেশ এবং সেই সব ব্যবহারকারীদের কেন্দ্র করে যাদের কাছে কল করা, বার্তা পাঠানো এবং অ্যালার্ম ঘড়ি ছাড়া অন্যান্য আধুনিক প্রযুক্তির কোন প্রয়োজনীয়তা ছিলনা।
নকিয়া ১১০০ নকিয়ার বন্ধ হয়ে যাওয়া মডেল ৫১১০/৩২১০/৩৩১০ এর সাথে সামঞ্জস্যপূর্ণ। এই মডেলগুলো নিজ নিজ সময়ে অত্যন্ত জনপ্রিয় হয়ে উঠেছিল। অবশ্য সে সময় মোবাইল ফোনে আধুনিক বৈশিষ্টসমূহ যেমন ক্যামেরা, পলিফোনিক রিংটোন এবং রঙিন পর্দা ছিলনা।
নকিয়া ১১০০ ডিজাইন করা হয় ক্যালিফোর্নিয়ার নকিয়া ডিজাইন সেন্টারে। এটি ডিজাইন করেন বুলগেরিয়ান-আমেরিকান ডিজাইনার দিমিত্র মেহাডিস্কি।
২০০৫ সালে নকিয়া ১১০০ বিক্রয়ের মাধ্যমে নকিয়ার এক বিলিয়ন ফোন বিক্রয় সম্পূর্ণ হয়।
নকিয়া ১১০০ সিরিজের চারটি স্বতন্ত্র প্রকরণ রয়েছে: ১১০০এ, ১১০০বি, ১১০১ এবং ১১০৮। এদের মধ্যে পার্থক্য নিম্নরূপ:
ফোনের কিপ্যাড থেকে "*#০০০০#" ডায়াল করে ফোনের ফার্মওয়্যার সংস্করণ দেখে নেওয়া যায়।
চিত্রিত পি-উ

চিত্রিত পিউ (বৈজ্ঞানিক নাম: "Tringa erythropus"), তিলা লালপা বা চিট্টো পি-উ Scolopacidae (স্কলোপ্যাসিডি) গোত্র বা পরিবারের অন্তর্গত "Tringa" (ট্রিঙ্গা) গণের অন্তর্ভুক্ত এক প্রজাতির পানিকাটা পাখি। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। চিত্রিত পিউর বৈজ্ঞানিক নামের অর্থ "লালপায়ের জলচর পাখি" (গ্রিক: "trungas" = অ্যারিস্টটল বর্ণিত জলচর পাখি, "eruthropous" = লাল পায়ের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৭ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
পিউ পাখির মাপ ৩৩ সেন্টিমিটার। বুক ও পেট সাদা রঙের, কপাল,মাথা ও ঘাড় ছাই-বাদামি রঙের, পিঠ চকচকে ছাই-ধূসর, তার ওপর অসংখ্য সাদাটে ছিট-ছোপ থাকে। পা লম্বা, পায়ের রং কমলা-হলুদ, লম্বা নলাকার ঠোঁটের গোড়া লাল, বাকিটা কালচে ধূসর। চোখের ওপর দিয়ে চওড়া সাদা একটি টান আছে। লেজের গোড়ার উপরিভাগ সাদা। লেজের আগার দিকের ওপরে সুবিন্যস্তভাবে সাদা ও কালো রেখা আড়াআড়িভাবে টানা। পালকের উপরিভাগের পেছন দিকে সাদা সাদা ছোট ছোট চৌকো ছোপ আঁকা।
পিউ পাখির মূল খাদ্য এদের কুচোমাছ, ব্যাঙাচি, জলজ পোকা,পতঙ্গ,লার্ভা ও সুতোপোকা ইত্যাদি। ছোট গুগলি শামুকও খায়।
পিউ পাখি জোড়ায় চলে, ছোট দলে বা বড় দলে চলে এরা। ভালো সাঁতার জানে। লম্বা ঠোঁট জলের তলার কাদায় সেধিয়ে দিয়ে সামনে-পেছনে ও ডানে-বাঁয়ে চালাতে ওস্তাদ। প্রয়োজনে ডুবও দেয়। এক পায়ে ভর করে ঘুমায়। সতর্ক এই পাখি হাওর,বিল,মাঠ,ঝিলসহ উপকূলেও চরে।
প্রজনন ঋতুতে রং হয় কালো, পিঠ-ডানা ও লেজের উপরিভাগে সূক্ষ্ম সূক্ষ্ম সাদা ছিট থাকে অসংখ্য। পা হয় আলতা লাল রঙের।
চৌধুরী মুঈনুদ্দীন

চৌধুরী মুঈনুদ্দীন (জন্ম ২৭ নভেন্মর ১৯৪৮) ১৯৭১ সালের ১৬ ডিসেম্বর বাংলাদেশের মুক্তিযুদ্ধে চূড়ান্ত বিজয়ের আগমুহূর্তে বুদ্ধিজীবী হত্যাকাণ্ডের পরিকল্পনা ও বাস্তবায়নের অন্যতম হোতা, গুপ্তঘাতক আলবদর বাহিনীর নেতা। মুক্তিযুদ্ধের অব্যবহিত পরেই তিনি বাংলাদেশ থেকে পালিয়ে যুক্তরাজ্যে আশ্রয় নেন এবং সেখানকার নাগরিকত্ব গ্রহণ করেন।
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ১৮ জন বুদ্ধিজীবীকে অপহরণের পর হত্যার দায়ে ফাঁসি দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। তার বিরুদ্ধে আনা ১১টি অভিযোগই সন্দেহাতীতভাবে প্রমাণিত হয়েছে।
মুঈনুদ্দীন ও আশরাফুজ্জামানের বিরুদ্ধে মামলায় একাত্তরে যে ১৮ জন বুদ্ধিজীবীকে হত্যার অভিযোগ প্রমাণিত হয়েছে, তারা হলেন: দৈনিক ইত্তেফাক-এর কার্যনির্বাহী সম্পাদক সিরাজুদ্দীন হোসেন, পিপিআইয়ের (পাকিস্তান প্রেস ইন্টারন্যাশনাল) প্রধান প্রতিবেদক সৈয়দ নাজমুল হক, দৈনিক পূর্বদেশ-এর প্রধান প্রতিবেদক এ এন এম গোলাম মোস্তফা, বিবিসির সাংবাদিক নিজাম উদ্দিন আহমেদ, শিলালিপির সম্পাদক সেলিনা পারভীন, দৈনিক সংবাদ-এর যুগ্ম সম্পাদক শহীদুল্লা কায়সার, অধ্যাপক গিয়াসউদ্দিন আহমেদ, অধ্যাপক সিরাজুল হক খান, ড. মো. মুর্তজা, ড. আবুল খায়ের, ড. ফয়জুল মহিউদ্দিন, অধ্যাপক রাশিদুল হাসান, অধ্যাপক আনোয়ার পাশা, অধ্যাপক সন্তোষ ভট্টাচার্য, অধ্যাপক মোফাজ্জল হায়দার চৌধুরী, অধ্যাপক মুনীর চৌধুরী, ক্লিনিক্যাল মেডিসিন ও কার্ডিওলজির অধ্যাপক ফজলে রাব্বী ও চক্ষু বিশেষজ্ঞ ডা. আলীম চৌধুরী। একাত্তরের ১০ ডিসেম্বর দিবাগত রাত থেকে ১৫ ডিসেম্বর পর্যন্ত এই বুদ্ধিজীবীদের অপহরণের পর হত্যা করা হয়। তাদের মধ্যে কয়েকজনের মরদেহ পরে রায়েরবাজার ও মিরপুর বধ্যভূমিতে পাওয়া গেছে, কয়েকজনের মরদেহের খোঁজ মেলেনি।
মোবাইল কমার্স

মোবাইল কমার্স () শব্দটির উৎপত্তি হয় ১৯৯৭ সালে যে কোন জায়গায় তারবিহীন সুবিধার মাধ্যমে “গ্রাহকের হাতে ই-কমার্সের সুবিধা পৌছানো” এর ধারণা থেকে। মোবাইল কমার্সকে “গ্রাহকের পকেটে খুচরা দোকান” হিসেবেও বলা হয়ে থাকে।
বিসনেস ইন্ট্যালিজেন্স এর তথ্যমতে, মোবাইল ব্যবহারকারীদের ২৯ শতাংশ বর্তমানে তাদের মোবাইল হ্যান্ডসেটের মাধ্যমে পণ্য ও সেবা ক্রয়-বিক্রয় করে থাকে। ওয়ালমার্ট এর মতে, ডিসেম্বর ২০১২ এ তাদের ইন্টারনেট শপিং সাইট ব্যবহারকারীদের ৪০ শতাংশ মোবাইল ফোনের মাধ্যমে সাইট এ প্রবেশ করেছে। ব্যাংক অফ আমেরিকা ধারণা করে, ২০১৫ সালে ইউরোপ ও আমেরিকায় ৬৭.১ বিলিয়ন ডলার ক্রয়-বিক্রয় সম্পন্ন হবে মোবাইল ডিভাইসের মাধ্যমে। যুক্তরাজ্যে মোবাইলের মাধ্যমে খুচরা বিক্রেতারা ২০১৩-১৪ অর্থ বছরে ৩১ শতাংশ বেশি লাভ করবে বলে ধারণা করা হয়।
১০০ টি প্রতিষ্ঠানের সমন্বয়ে গঠিত গ্লোবাল মোবাইল কমার্স ফোরাম উদ্বোধন হয় ১০ নভেম্বর ১৯৯৭ সালে। নভেম্বর ১৯৯৭ এ অনুষ্ঠিত তাদের প্রথম সমাবেশে কেভিন ডাফে গ্লোবাল মোবাইল কমার্স ফোরাম এর সভাপতি নির্বাচিত হন। এক বছরের মধ্যে ১০০ টি প্রতিষ্ঠান ফোরামে যোগ দেয়।
মোবাইল কমার্স সেবা প্রথম চালু হয় ১৯৯৭ সালে ফিনল্যান্ডের হেলসিংকি এ। সেখানে মোবাইল ফোন থেকে এসএমএস বা টেক্সট মেসেজের মাধ্যমে টাকা পরিশোধ করা যায় এমন দুইটি কোকা-কোলা ভেন্ডিং মেশিন চালু করা হয়। প্রথম মোবাইল ফোন ভিত্তিক ব্যাংকিং ও চালু হয় ১৯৯৭ সালে ফিনল্যান্ডে, ফিনল্যাণ্ডের মেরিটা ব্যাংক এর মাধ্যমে।
কেভিন ডাফে ১৯৯৭ সালের শেষদিকে একটি মোবাইল কমার্স সার্ভার বানান, যেটি ১৯৯৮ সালে দে লা রুএ, মটোরোলা এবং লোজিকের সাথে যৌথভাবে তৈরী একটি সলিউশনে "সবচেয়ে উদ্ভাবনী মোবাইল পণ্য" শ্রেণীতে ফিনান্সিয়াল টাইমস পুরস্কার লাভ করে। ১৯৯৮ সালে প্রথম মোবাইল ফোনের মাধ্যমে ডিজিটাল পণ্য বিক্রি হয় ফিনল্যান্ড এ রেডিওলিনজার (বর্তমানে এলিসা ওইয়্জের অংশ) মাধ্যমে। তারা বাণিজ্যিকভাবে মোবাইলে রিংটোন ডাউনলোডের সেবা চালু করে।
জাতীয়ভাবে মোবাইল কমার্স এর দুইটি ক্ষেত্র চালু হয় ১৯৯৯ সালে ফিলিপিন্স এর স্মার্ট মানি ও জাপানের এনটিটি ডোকোমোর আই-মোড এর মাধ্যমে। আই-মোড একটি আয়/মুনাফা ভাগের প্ল্যান চালু করে যেখানে এনটিটি ডোকোমো কোন কন্টেন্ট এর জন্য ব্যবহারকারীদের প্রদত্ত ফি এর ৯ শতাংশ নেয় আর বাকি ৯১ শতাংশ কন্টেন্ট এর মালিক পায়।
মোবাইল কমার্স সম্পর্কিত সেবাগুলো ছড়িয়ে পড়ে ২০০০ সালের শুরুর দিকে। এ সময়ে নরওয়ে মোবাইলের মাধ্যমে পার্কিং ফি প্রদানের সুবিধা, অস্ট্রিয়া মোবাইলের মাধ্যমে ট্রেনের টিকেট কাটার সুবিধা এবং জাপান মোবাইলের মাধ্যমে প্লেনের টিকেট কাটার সুবিধা চালু করে।
এই পদ্ধতিতে ব্যবহারকারী তার মোবাইল সিম কার্ড ও ক্রেডিট কার্ড সংযুক্ত করে নিতে পারে এবং ক্রেডিট কার্ড এর মাধ্যমে মোবাইল থেকে কেনা-বেচা ও অন্যান্য মোবাইল কমার্স কার্যক্রমে অংশ নিতে পারে।
মোবাইল কমার্সের চার্জ ব্যবহারকারীর মোবাইলের প্রি-পেইড ও পোষ্ট পেইড বিলের সাথে যুক্ত হবে এবং সেখান থেকে কেটে রাখা হবে।
নাম-ম্খাই-স্ন্যিং-পো

নাম-ম্খাই-স্ন্যিং-পো () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
নাম-ম্খাই-স্ন্যিং-পো ন্যাং-দ্কার-ম্দা'-শাম-বু () নামক স্থানে গ্নুব্স পরিবারে জন্মগ্রহণ করেন। তিনি পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পণ্ডিতের মধ্যেও একজন ছিলেন। তিনি ভারতে বজ্রহুঙ্কারের নিকট হতে বিশুদ্ধ হেরুকার সাধনার শিক্ষা নেন।
ভারত থেকে শিক্ষালাভের পর নাম-ম্খাই-স্ন্যিং-পো তিব্বত ফিরে গেলে সেখানকার বৌদ্ধধর্ম বিরোধী বোন ধর্মী মন্ত্রীদের চক্রান্তে তাকে দক্ষিণ তিব্বতের ল্হো-ব্রাগ অঞ্চলে নির্বাসনে পাঠিয়ে দেওয়া হয়। 
নবম শতাব্দীর প্রথমার্ধে স্কা-বা-দ্পাল-ব্র্ত্সেগ্স ও নাম-ম্খাই-স্ন্যিং-পো একত্রে ল্দান-দ্কার-মা () রচনা করেন। তিনি ও লা-সুম-র্গ্যাল-বা-ব্যাং-ছুব তিব্বত সম্রাজ্ঞী য়ে-শেস-ম্ত্শো-র্গ্যালের জীবনী রচনা করেন।
কাজী নওশাবা আহমেদ

কাজী নওশাবা আহমেদ হলেন একজন বাংলাদেশী অভিনেত্রী। তিনি একাধারে নাটক, বিজ্ঞাপন ও চলচ্চিত্রে অভিনয় করে থাকেন।
কাজী নওশাবা আহমেদ ঢাকা ক্যান্টনমেন্টে জন্মগ্রহণ করেন। তার শৈশব কাটে শ্যামলীর আদাবরে। তার বাবা বাংলাদেশ সেনাবাহিনীর লেফটেন্যান্ট কর্নেল কাজী সেলিম উদ্দিন এবং মা নাহিদ সেলিম। নওশাবা শহীদ আনোয়ার স্কুলে সপ্তম শ্রেণি পর্যন্ত পড়াশোনা করে হলিক্রস স্কুল ও কলেজে ভর্তি হন, এই শিক্ষাপ্রতিষ্ঠান থেকেই এসএসসি এবং এইচএসসি পরীক্ষায় অংশ নেন তিনি। তিনি ঢাকা বিশ্ববিদ্যালয়ের চারুকলা অনুষদ থেকে ড্রইং ও পেইন্টিং বিভাগ থেকে অনার্স ও মাস্টার্স ডিগ্রি লাভ করেন।
প্রথম মঞ্চনাটক "সোনাটা"-তে (sonata) (২০১১) অভিনয় করেন তিনি। এই নাটকের পরিচালক ছিলেন মুকুল আহমেদ।
নওশাবার প্রথম নাটকের নাম "ছোটবেলা বড়বেলা"। অভিনীত প্রথম ধারাবাহিক জুয়েল মাহমুদ পরিচালিত "ললিতা"। তিনি দীর্ঘ ছয় বছর সিসিমপুরের "ইকরি মিকরি" চরিত্রে কণ্ঠদান ও পাপেটটি পরিচালনার সাথে যুক্ত ছিলেন। সিসিমপুরের "ভূতো" পাপেট চরিত্রেও তিনি অভিনয় করেন। অভিনয়ের মানুষ নওশাবা গানের ভুবনেও আসতে চান।
বাংলালিংকের লেডিস ফার্স্টের বিজ্ঞাপন ছিল তার প্রথম বিজ্ঞাপন। এছাড়াও তিনি গ্রামীণফোন, বিবিসি সংলাপ, নেসক্যাফে, ম্যারিডিয়ান চিপস ও টেলিটকের বিজ্ঞাপনে অভিনয় করেন।
নওশাবা অমিত আশরাফের পরিচালনায় "উধাও" চলচ্চিত্রে অভিনয় করেন। এছাড়াও "ছুঁয়ে দিলে মন" চলচ্চিত্রে এ অতিথি শিল্পী হিসাবে তাকে দেখা যায়। তার অভিনীত "প্রতিরুদ্ধ" চলচ্চিত্রটি ২০১৬ সালে মুক্তি পাবার কথা থাকলেও এখনও তার কাজ শেষ হয়নি। ২০১৭ সালে তার অভিনীত মুক্তিযুদ্ধভিত্তিক ভুবন মাঝি এবং পুলিশ অ্যাকশন-থ্রিলারধর্মী ঢাকা অ্যাটাক মুক্তি পায়। ২০১৮ সালে তিনি ভৌতিক ধাঁচের "স্বপ্নের ঘর" চলচ্চিত্রে অভিনয় করেন। এতে তাকে মিসেস ডি সুজা নামে কালো জাদু করে এমন এক নারী চরিত্রে দেখা যায়। এছাড়া আরও দুটি চলচ্চিত্র বর্তমানে নির্মাণ-উত্তর পর্যায়ে রয়েছে। ছবি দুটি হল "ঢাকা ড্রিমস" এবং "চন্দ্রবতীর কথা"।
২০২০ সালের ৩ নভেম্বর তিনি "ছায়াবৃক্ষ" চলচ্চিত্রে চুক্তিবদ্ধ হন এবং ৫ নভেম্বর এই চলচ্চিত্রের শুটিঙয়ের জন্য চট্টগ্রাম যান। এতে তাকে নৃত্যশিল্পী হওয়ার উচ্চাকাঙ্ক্ষা পোষণকারী একজন চা শ্রমিক চরিত্রে দেখা যাবে। ২০২১ সালের ফেব্রুয়ারি মাসে তিনি "কসাই" চলচ্চিত্রের শুটিঙে অংশ নেন। এতে তাকে মানুষ খুন করা এক কসাইয়ের স্ত্রী চরিত্রে দেখা যায়। এটি ২০২১ সালের ১৪ই মে ঈদুল ফিতরে ওটিটি প্ল্যাটফর্ম আই থিয়েটারে, এবং ১৬ই জুলাই স্টার সিনেপ্লেক্সে মুক্তি দেওয়া হয়। এর আগে ২০২১ সালের ৮ এপ্রিল বিঞ্জ অ্যাপে মুক্তি পায় র‍্যাগিং ও বুলিং বিরোধী গল্প নিয়ে নির্মিত "ব্যাচ ২০০৩"। ২০০৩ সালের এসএসসি ব্যাচের পুনর্মিলন নিয়ে গল্পটি রচিত। এই চলচ্চিত্রে বিদ্যালয়ের বিজ্ঞান গবেষণাগারের একটি বিস্ফোরণের দৃশ্যে নওশাবা ও সজল নূর ছোট একটি দুর্ঘটনার সম্মুখীন হয়েছিলেন এবং এতে সজলের চোখের ভ্রু পুড়ে যায়।
২০০৩ সালে এহসানুর রহমান জিয়ার সাথে বিবাহ বন্ধনে আবদ্ধ হন নওশাবা। ২০১২ সালে তাদের সংসারে একটি কন্যাসন্তান জন্ম নেয়। তার নাম রাখা হয় প্রকৃতি নাজারিনা আহমেদ বেলা।
পুনর্জন্ম ১~৪ পর্ব
নিরাপদ সড়ক চাই শিক্ষার্থী আন্দোলনের সময় গুজব ছড়ানোর অভিযোগে ২০১৮ সালের ৫ আগস্ট র‍্যাব তাঁকে গ্রেফতার করে। ২১ আগস্ট নওশাবা আদালত কর্তৃক ১ অক্টোবর পর্যন্ত অন্তর্বর্তীকালীন জামিন পান। তিনি এর পূর্বে ৪ দিনের জন্য আদালতে রিমান্ডে থাকেন ও পরবর্তীতে আরো দুইদিন প্রশ্নোত্তরের জন্য পুলিশের রিমান্ডে থাকেন। রিমান্ড শেষে তাউকে হুইল চেয়ারে করে চলাফেরা করতে দেখা যায়
ভারতের সাধারণ নির্বাচন, ১৯৩৪

ভারতের সাধারণ নির্বাচন, ব্রিটিশ ভারতে ১৯৩৪ সালে অনুষ্ঠিত হয়েছিল। নির্বাচনে ভারতের জাতীয় কংগ্রেস কেন্দ্রীয় বিধানসভা পরিষদের সবচেয়ে বৃহত্তম দল হিসেবে আবির্ভূত হয়েছিল।
১৯৩৪ সালের নির্বাচনে মোট নির্বাচক ছিলেন ১,৪১৫,৮৯২ জন যাদের মধ্যে ১,১৩৫,৮৯৯ জন সংসদ সদস্যের জন্য নির্বাচন করেছিলেন। মোট ভোট গৃহীত হয়েছিল ৬০৮,১৯৮ টি। নির্বাচনটি ভারতীয় মহিলাদের জন্য প্রথম বছর হিসেবে গৃহীত হয়েছিল কারণ তারা এ নির্বাচনেই ভোট দেওয়ার অধিকার অর্জন করেছিল। ৮১,৬০২ জন নথিভুক্ত মহিলা ভোটারদের মধ্যে ৬২,৭৫৭ জন জাতীয় সংসদের নির্বাচনক্ষেত্র থেকে, শুধুমাত্র ১৪,৫০৫ জন ব্যালট ব্যবহার করেছিল।
প্রদেশের দ্বারা সদস্যপদ
১৯৪১ সালে দলের অবস্থান নিম্নরূপ:
কেন্দ্রীয় বিধানসভা পরিষদ
রাজ্য কাউন্সিল
ফিলিপ্‌স রেখা

ফিলিপ্‌স রেখা হল একটি আর্থনীতিতে বেকারত্বের হার ও মুদ্রাস্ফীতির মধ্যে একটি বিপরিতধর্মী রেখাচিত্র। রেখাটির মূল প্রতিপাদ্য বিষয় হল মুদ্রাস্ফীতির উচ্চহারের ফলে বেকারত্বের হার হ্রাস পায়। সাধারণত এই বিপরীতধর্মী সম্পর্ক স্বল্প সময়ের জন্য প্রযোজ্য হলেও বৃহৎ পরিসরে এবং বিসৃত সময়ের ব্যাবধানে এটি কার্যকর নয়। ফিলিপস রেখাটি বর্তমান অর্থনীতিতে একটি সরল তত্ত্ব হিসেবে গণ্য করা হয় কারণ এটি স্বল্প গভীরতায় মুদ্রাস্ফীতির প্রভাবে মুদ্রার সাধারণ গতিবৃদ্ধির ফলে অর্থনীতিতে যে প্রভাব পরে এবং তার ফলশ্রুতিতে বেকারত্বের হারে কি ধরনের স্বল্পমেয়াদী পরিবর্তন আসে শুধুমাত্র তাই তুলে ধরে। কিন্তু এই রেখায় সাধারণ কিছু সীমাবদ্ধতা থাকায় দীর্ঘমেয়াদী ফলাফল নির্ণয় করা সম্ভব হয় না।
১৯৫৮ সালে নিউজিল্যান্ডে জন্মগ্রহণকারী অর্থনীতিবিদ উইলিয়াম ফিলিপ্‌স যুক্তরাজ্যে "দি রিলেশন বিটুইন আনইমপ্লয়মেন্ট এন্ড দি রেট অফ চেঞ্জ অফ মানি ওয়েজ রেট ইন ইউনাইটেড কিংডম" নামে একটি গবেষণাপত্র প্রকাশ করেন যা ইকোনোমিয়া নামে একটি ত্রৈমাসিক জার্নালে প্রকাশিত হয়। সেই গবেষণাপত্রে ফিলিপ্‌স জানান কীভাবে তিনি মুদ্রাস্ফীতি ও বেকারত্বের হারের মধ্যকার সম্পর্ক বহু বছর ধরে পর্যবেক্ষণ করেছেন। পরবর্তীতে পল স্যামুয়েলসন এবং রবার্ট সলও উইলিয়াম ফিলিপ্‌স এই গবেষণা নিয়ে কাজ করেন এবং একই জাতীয় ফলাফল প্রাপ্ত হন অর্থাৎ মুদ্রাস্ফীতি বাড়লে বেকারত্বের হার কমে।
১৯২০ সালের দিকে মার্কিন অর্থনীতিবিদ ইরভিং ফিশার ফিলিপ্‌স রেখার মত প্রায় সমগ্রোত্রিয় এবং একই ধরনের রৈখিক সম্পর্কের খোঁজ পেয়েছিলেন। তবে ফিলিপ্‌স রেখায় অর্থ মজুরির গতিবিধি সম্পর্কে বর্ণনা রয়েছে।
ইংরেজি ভাষায় নাইরু (NAIRU) শব্দটির পূর্ন রূপ হল নন এক্সিলারেটীং ইনফ্লেশন রেট অফ আনইমপ্লয়মেন্ট বা মুদ্রাস্ফীতির এমন একটি হার যাতে বেকারত্বের হারে কোন ধরনের পরিবর্তন আসে না। এটিকে বেকারত্বের প্রাকৃতিক হারও বলা হয়ে থাকে। এই নাইরুই স্বল্পমেয়াদী ও দীর্ঘমেয়াদী ফিলিপস রেখার মধ্যে পার্থক্য সৃষ্টি করে। স্বল্পমেয়াদী ফিলিপস রেখা একটি সাধারণ ফিলিপস রেখার মত হলেও দীর্ঘমেয়াদে এই রেখা খানিকটা পরিবর্তিত হয়ে প্রাকৃতিক বেকারত্বের একটি স্থায়ী সূচক তৈরী করে।
অষ্টভুজকরম

অষ্টভুজকরম বা অষ্টবুজা পেরুমাল মন্দির হল ১০৮টি দিব্য দেশমের মধ্যে একটি। যা দক্ষিণ ভারতের তামিলনাড়ু রাজ্যের কাঞ্চীপুরমে অবস্থিত। এটি আলোয়ার নামে পরিচিত বারো জন সন্ত কবির দ্বারা পূজিত বিষ্ণুমন্দির। এটি দ্রাবিড় স্থাপত্য শৈলীতে নির্মিত। এখানে বিষ্ণু অষ্ট ভুজা পেরুমল এবং তাঁর সহধর্মিণী লক্ষ্মী আলামেলুমাঙ্গাই হিসাবে পূজিত হন।
মন্দিরটি ৮ম শতাব্দীর শেষভাগের পল্লবদের দ্বারা পরবর্তীতে মধ্যযুগীয় চোল এবং বিজয়নগর রাজাদের অবদানে সংস্কার করা হয়েছিল বলে মনে করা হয়। মন্দিরের দেয়ালে তিনটি শিলালিপি রয়েছে, দুটি কুলোথুঙ্গা চোল প্রথম (১০৭০-১১২০ CE) এর সময়কালের এবং একটি রাজেন্দ্র চোল (১০১৮-৫৪ CE) এর সময়কালের। একটি গ্রানাইট প্রাচীর মন্দিরটিকে ঘিরে রেখেছে, সমস্ত মন্দির এবং দুটি জলের দেহকে ঘিরে রেখেছে। "মন্দিরে একটি চার-স্তর বিশিষ্ট রাজগোপুরম", মন্দিরের প্রবেশদ্বার টাওয়ার রয়েছে।
মন্দিরে ছয়টি দৈনিক আচার এবং তিনটি বার্ষিক উৎসব অনুষ্ঠিত হয়। মন্দিরটি তামিলনাড়ু সরকারের হিন্দু ধর্মীয় ও এনডাউমেন্ট বোর্ড দ্বারা রক্ষণাবেক্ষণ ও পরিচালনা করা হয়।
মন্দিরটি ছোটো মন্দির। এতে একটি কুণ্ড (পবিত্র পুকুর) ও তিনটি গোপুরম আছে। মন্দিরের প্রধান দেবতা হলেন "অষ্টভুজ পেরুমল"-রূপী বিষ্ণু। এখানে "তায়ার" বা তার পত্নী লক্ষ্মীর জন্যও একটি মন্দির আছে। যিনি এখানে "আলারমেল মাঙ্গাই তায়ার" নামে পূজিত হন। এখানে হনুমান, আলোয়ার, অণ্ডাল, সুদর্শন চক্র ও সরবেশ্বরেরও মন্দির আছে।
সরস্বতী ব্রহ্মার যজ্ঞ নষ্ট করতে অনেকগুলি অসুর পাঠিয়েছিলেন। বিষ্ণু তাদের সবাইকে বধ করেন। শেষ পর্যন্ত সরস্বতী এক ভয়ানক সাপকে পাঠান। তাকে বধ করতে বিষ্ণু "অষ্টভুজ পেরুমল" বা আট হাতে আট অস্ত্রধারী মূর্তি গ্রহণ করেন। সাপটিকে যজ্ঞশালার বায়ুকোণে পাওয়া গিয়েছিল। এই জায়গাটিই এখন এই মন্দিরের "সরবেশ্বরণ" অংশ।
অন্য মতে, এই মন্দিরটির সঙ্গে বিষ্ণুর "গজেন্দ্র মোক্ষ" কীর্তির সঙ্গে সম্পর্ক আছে। বিষ্ণু হস্তিরাজ গজেন্দ্রকে অভিশাপ থেকে উদ্ধার করার জন্য অবতীর্ণ হয়েছিলেন।
‎
একোত্তর আগম

একোত্তর আগম () একটি প্রাচীন ভারতীয় বৌদ্ধ শাস্ত্র ও সূত্র পিটকের পাঁচটি আগমের মধ্যে একটি। শুধুমাত্র চীনা ভাষায় এই আগমের অস্তিত্ব রয়ে গেছে। মূল সংস্কৃত ভাষাতে এই গ্রন্থের অস্তিত্ব লুপ্ত হয়ে গেছে। চীনা দাজাংজিং () গ্রন্থে চারটি আগমের মধ্যে একোত্তর আগম একটি।
৩৮৪ খ্রিষ্টাব্দে ধর্মনন্দী একোত্তর আগমের সম্পূর্ণ অনুবাদ করেন এবং ৩৯৮ খ্রিষ্টাব্দে গৌতম সংঘদেব সম্পাদনা করেন। সর্বাস্তিবাদ না মহাসংঘিকার মধ্যে কোন সম্প্রদায় এই গ্রন্থ রচনা করেছেন, তা নিয়ে দ্বিমত রয়েছে। আবার যেহেতু এই আগমে ধর্মগুপ্তক সম্প্রদায়ের সঙ্গে সামঞ্জস্যপূর্ণ এবং মহাসংঘিকা সম্প্রদায়ের সঙ্গে বিপরীতধর্মী বৌদ্ধ ভিক্ষুদের প্রতিমোক্ষ নিয়মের উল্লেখ রয়েছে, তাই এই আগম ধর্মগুপ্তক সম্প্রদায়দের দ্বারা রচিত বলেও অনুমান করা হয়। এতিয়েন লামোত্তের মতে, উত্তর পশ্চিম ভারত থেকে প্রাপ্ত মহাযান প্রভাবাধীন একটি পুঁথি থেকে একোত্তর আগমকে অনুবাদ করা হয়। পঞ্চম শতাব্দীর ধর্মগুপ্তক ভিক্ষু ও দীর্ঘ আগমের অনুবাদক বুদ্ধয়ষসের লেখনীতে এই বক্তব্যের সমর্থন পাওয়া যায় যখন তিনি লিখেছিলেন ধর্মগুপ্তক সম্প্রদায় মহাযান ত্রিপিটককে অঙ্গীভূত করে নেয়। একোত্তর আগমে মহাযান বৌদ্ধ ধর্মের পারমিতা তত্ত্ব লিখিত আছে। 
একোত্তর আগম পালি ভাষায় রচিত থেরবাদ তিপিটকের সুত্ত পিটকের অঙ্গুত্তর নিকায়ের অনুরূপ। কিন্তু চীনা দাজাংজিং গ্রন্থে চারটি আগমের মধ্যে একমাত্র একোত্তর আগমের সঙ্গে থেরবাদ ত্রিপিটকের প্রচুর অমিল পাওয়া যায়। এমনকি অষ্টাঙ্গিক মার্গ সম্বন্ধীয় বৌদ্ধ ধর্মের মূল তত্ত্বও এই আগমে ভিন্ন। 
একোত্তর আগমে আনাপানস্মৃতি সূত্র একটি উল্লেখযোগ্য সূত্র। এই সূত্রে গৌতম বুদ্ধ তার পুত্র রাহুলকে আনাপানস্মৃতি সম্বন্ধে জ্ঞান প্রদান করেন। গৌতম বুদ্ধের নির্দেশমতো রাহুল ধ্যানের মাধ্যমে সমাধি লাভ করে অর্হত হয়ে তার অভিজ্ঞতা ও উপলব্ধি সম্বন্ধে বিস্তারিত প্রতিবেদন তার পিতার কাছে নিবেদন করেন। এই সূত্র থেরবাদ তিপিটকের সুত্ত পিটকের মজ্ঝিম নিকায়ের মহারাহুলোবাদ সুত্তের অনুরূপ।
চেঙ্গলপট্টু ধর্মপ্রদেশ

চেঙ্গলপট্টু রোমান ক্যাথলিক ধর্মপ্রদেশ () হল ভারতের মাদ্রাজ ও মায়লাপোর যাজকীয় প্রদেশের অধীনস্থ একটি ধর্মপ্রদেশ। এটি তামিলনাড়ু রাজ্যের কাঞ্চীপুরম জেলার চেঙ্গলপট্টু শহরে অবস্থিত।
২০০২ সালের ১৯ জুলাই মাদ্রাজ ও মায়লাপোর মেট্রোপলিটান মহাধর্মপ্রদেশের অধীনে চেঙ্গলপট্টু ধর্মপ্রদেশ গঠিত হয়।
নিকায়

নিকায় (পালি: निकाय) থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের বিভাগগুলিকে বলা হয়। নিকায় শব্দের পালি ভাষায় অর্থ সংকলন বা সংগ্রহ। নিকায় ত্রিপিটকের সূত্র পিটকের আগমের অনুরূপ।
থেরবাদ বৌদ্ধধর্মে সুত্ত পিটক পাঁচটি নিকায়ে বিভক্ত। এই পাঁচটি নিকায় হল
শ্যামাকোলা

শ্যামাকোলা বা পানিকোলা পানিতে নিমজ্জিত বীরুৎজাতীয় গাছ। এরা রাম করোলা বা কাক্কোলাই নামেও পরিচিত।
শ্যামাকোলা মাটিতে মূলীবদ্ধ থাকে। এর পাতা ভাসমান, স্বচ্ছ, চারপাশ খাড়া, গড়নের দিক থেকে প্রশস্ত ডিম্বাকার বা তাম্বুলাকৃতির। এরা সাধারণত ১০ থেকে ২৫ সেন্টিমিটার পর্যন্ত লম্বা হতে পারে। উপবৃত্তাকার এই পাতাগুলোর শিরা ৭ থেকে ১১টি, অভিসারী এবং মূলীয় অংশ ক্রমশ একত্রিত হয়ে একটি বৃন্ত গঠন করে। এর বৃত্যংশ তিনটি। পাপড়ির সংখ্যা তিন এবং সাদা রঙের। নিম্নাংশ হলুদ দাগযুক্ত থাকে এবং দ্বিখণ্ডিত পুংকেশরের সংখ্যা ৬ থেকে ১৫টি। ফল ৩ থেকে ৪ সেন্টিমিটার দীর্ঘ ও এর শীর্ষ সরু হয়। বীজ অনেক হয় এবং দীর্ঘায়ত ও পুরু হয়। বর্ষাকাল প্রস্ফুটন মৌসুম। 
শ্যামাকোলা সাধারণত আফ্রিকা, অস্ট্রেলিয়া ও দক্ষিণ এশিয়ার কয়েকটি দেশে প্রাকৃতিকভাবেই জন্মে।
শ্যামাকোলা সবজি হিসেবে খাওয়া যায়। গাছের বৃন্ত ও ফলক সবজি হিসেবে খাওয়া হয়। শিশুরা সাধারণত বীজ শুকিয়ে ভেজে খেতে পছন্দ করে।